شەفەق
نیوز/ نرخ دۆلار ئەمریکی وەرانوەر دینار عراقی، ئمڕوو دووشەممە، لە بۆرسەی سەرەکی
بەغداد بەرزەو بوی، تا رەسیە نزیک ١٥٠ هەزار دینار، لەوەختیگ ک خاوەن نویسینگەیگ دراو
وت: بازرگانێکردن دراو شیویا.
پەیامنێر
ئاژانس شەفەق نيوز وت: نرخ ١٠٠ دۆلار ئەمریکی لە بۆرسەی کیفاح و حارسیە لە بەغداد،
لە ساعەت یەک ونیم نیمەڕو ئمڕوو، رەسیە ١٤٩٧٠٠ دینار عراقی.
شەوەکی
ئمڕوو، نرخ ١٠٠ دۆلار ئەمریکی رەسیە ١٤٩٤٠٠ دینار عراقی.
پەیامنێر
ئاژانسمان وتیش: نرخ فرووشتن و سەنین لە دوکانەیل بەغداد بەرزەو بوی، ک نرخ
فرووشتن رەسیە ١٥٠٠٠٠ دینار عراقی وەرانوەر ١٠٠ دۆلار ئەمریکی، و نرخ سەنینی رەسیە
١٤٩٥٠٠ دینار عراقی.
خاوەن
دوکان (باحە) ئەرا ئاڵشتکردن پویل ئەرا ئاژانس شەفەق نیوز وت: نرخەیل ئمڕوو بەرزەو
بوین، تا کەفتنە نزیک نرخ بۆرسە وە ١٥٠ هەزار دینار وەرانوەر ١٠٠ دۆلار، و دیاری
کرد ک ڕینمایل نوو بانکەگە و وسانن ١٤ بانک لەی ماوەی دویاییە هانە پشت بەرزەوبوین
نرخ دۆلار.
وتیش:
بازاڕ دۆلار پەکی کەفت ە بازرگانی دراو وسیاگە و سەنین و فرووشتن دۆلار وسیاگە، و تەنیا
شمارە ئەژنەویمن، و مەزەنە کرد تا ماوەیگ وەیجویرە بمینێد تا ئارام بوود.
